**DECIZIA ETAPEI DE ÎNCADRARE**

**Nr........... din ............**

Ca urmare a solicitării de emitere a acordului de mediu adresate de **COMUNA BOD prin primar SERGIU ARSENE,** cu sediul în jud. Brașov, com. Bod, str. Școlii, nr. 139, înregistrată la APM Brașov cu nr. 14867 din 07.11.2023, în baza:

* **Legii nr. 292/2018** privind evaluarea impactului anumitor proiecte publice și private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobata cu modificǎri și completǎri prin **Legea nr. 49/2011**, cu modificările și completările ulterioare;

și ca urmare a completării documentatiei cu nr. 1805/08.02.2024, nr. 3555/13.03.2024, autoritatea competentă pentru protecţia mediului APM Braşov **decide,** ca urmare a consultărilor desfăşurate în cadrul şedinţei Comisiei de Analiză Tehnică din data de 06.03.2024, că proiectul **„REALIZARE ȘI ECHIPARE PARC FOTOVOLTAIC ÎN COMUNA BOD – JUDEȚUL BRAȘOV”,** propus a fi realizat în jud. Brașov, com. Bod, satul Bod, amplasament identificat prin CF nr. 108122 Bod, nr. cad. 108122, conform certificatului de urbanism nr. 373 din 28.08.2023, eliberat de Primăria Comunei Bod, ***nu se supune evaluarii impactului asupra mediului, nu se supune evaluarii adecvate si nu se supune evaluarii impactului asupra corpurilor de apa.***

Justificarea prezentei decizii:

1. **Motivele pe baza carora s-a stabilit necesitatea neefectuarii evaluarii impactului asupra mediului sunt următoarele:**
2. proiectul se încadreaza în prevederile Legii nr. 292/2018, privind evaluarea impactului anumitor proiecte publice si private asupra mediului, Anexa Nr. 2, la punctul 3. a) instalații industriale pentru producerea energiei electrice, termice și a aburului tehnologic, altele decât cele prevăzute în anexa nr. 1*;*
3. titularul și APM Brașov au mediatizat în presa locală cât și pe pagina web atât depunerea solicitării acordului cât și decizia etapei de încadrare;
4. lipsa observațiilor din partea publicului interesat;
5. în urma analizarii criteriilor de selecție pentru stabilirea necesitatii efectuarii evaluării impactului asupra mediului, prevăzute în Anexa 3 din Legea nr. 292/2018, s-a constatat că proiectul analizat nu este susceptibil de a avea impact semnificativ asupra mediului, din următoarele considerente:
6. ***Caracteristicile proiectului:***
7. ***dimensiunea și concepția întregului proiect****: s*e propune realizarea unui parc fotovoltaic prin amplasarea pe sol a unor structuri metalice care vor sustine panourile fotovoltaice. Acestea vor transforma energia radiatiei solare in energie electrica care va fi injectata in reteaua locala de distributie electrica.

**Situația existentă:**

Terenul este situat în extravilanul Comunei Bod, conform extrasului de carte funciară nr. 108122 Bod, nr. cadastral 108122, în scopul edificării unui parc fotovoltaic.

**Situația propusă:**

Se propune realizarea unui parc fotovoltaic la sol de o putere instalata de 400 KW, prin amplasarea de panouri fotovoltaice cu anexele necesare (post de transformare, container lucru personal operare/pază) şi împrejmuirea terenului.

Introducerea energiei electrice produse în sistemul energetic național se va face printr-un punct de racordare.

Deoarece nu se va utiliza toată suprafața parcelei nr. cad.108122, zona parcului va fi delimitată printr-un gard de restul suprafeței căreia i se va putea da o altă utilizare.

Categoria de importanţă conform HG 766/1995 pentru aprobarea unor regulamente privind calitatea în construcţii şi a Metodologiei de stabilire a categoriei de importanţă a construcţiilor, aprobate prin Ordinul MLPAT nr. 31/N/1997, este « C » - construcţii de importanţă normală.

*Centrala electrica fotovoltaica va fi compusă din:*

* echipamente fotovoltaice dispuse in aer liber, pe teren, orientate catre sud (panouri fotovoltaice)
* echipamente de alternare si transformare a curentului electric produs (invertoare)
* trasee de colectare a energiei electrice produse
* drumuri de exploatare interne
* gard de imprejmuire
* iluminat perimetral
* constructii pentru mentenanta (container)
* post de transformare 20 kV.

In solutia ilustrata in prezentul proiect amenajarea parcului fotovoltaic va consta din instalarea a 630 panouri fotovoltaice, montate pe stelaje metalice fixe si protejate cu paratrasnete impotriva supratensiunilor atmosferice. Panourile au o putere de 650 Wp fiecare.

Pentru legarea panourilor fotovoltaice se vor folosi cablurile speciale solare rezistente la raze ultraviolete, temperaturi inalte, conditii atmosferice neprielnice, uleiuri si alte substante corozive.

Panourile vor fi conectate in stringuri, pe invertoare trifazate de putere in numar de 4 buc.

Cablurile dintre echipamentele de producere a curentului electric, cele de transformare si cele de conexiune retelele (calurile) electrice vor fi ingropate.

Postul de transformare va fi echipate cu transformator de 630 kVA, care are rolul de a ridica energia produsa la tensiunea de 20kV pentru a putea fi livrata in sistemul energetic national.

Toate echipamentele se monteaza in aer liber avand clasa de protective minim IP65 si sunt adaptate la conditii de functionare conform conditiilor geografice locale.

Racordarea la reteaua de distribute- sistemul energetic national se va face prin conductoare ingropate. Conexiunea se va face intr-un punct de conexiune la nivelul tensiuniii de 20 kV amplasat in functie de avizul tehnic de racordare (ATR) care este in curs de obtinere si nu face obictul acestui proiect.

Sistemul fotovoltaic de producere a curentului electric pentru acest parc va fi format din panouri (module) fotovoltaice amplasate pe suporturi metalice, invertoare şi transformatoare de putere. Șirurile de panouri vor fi desfășurate pe direcția est-vest, iar circulația utilajelor pentru montaj și întreținere se va face pe drumurile de incintă ce se vor realiza în interiorul

Distanțe minime ale meselor cu panouri și anexelor față de limitele de proprietate vor fi

• nord-vest: 5,0 m

• sud-vest: 6,44 m

• sud-est: 6,00 m

• est: 6,20 m

Deoarece construcţia obiectivelor parcului se va face pe un singur nivel (asimilat parterului), suprafața construită va fi egală cu cea desfășurată.

Suprafețele construite vor fi:

* suprafața ocupată de panouri (în proiecție orizontală) = 6000,0 mp
* suprafața ocupată de postul de transformare = 12 mp
* suprafața ocupată de container = 14,5 mp
* suprafața construită totală = suprafața desfășutată = 6026,5 mp.

Raportându-ne la suprafața fiecărei parcele, indicatorii urbanistici vor fi:

* procentul de ocupare al terenului (POT) va fi de 32,38%, iar
* coeficientul de utilizare a terenului (CUT) va fi de 0,323.

*LUCRĂRI NECESARE ORGANIZĂRII DE ŞANTIER:*

Organizarea de şantier va avea un container pentru birou, unul pentru vestiar și grup sanitar lucrători şi unul pentru magazie de scule / materiale, drumuri de șantier, locuri de parcare şi zone de depozitare a materialelor și a deșeurilor.

Lucrarile destinate organizarii de şantier nu vor avea impact asupra mediului şi nu vor constitui surse de poluanţi.

Accesul la parcele se face din drumul judetean pe un drum de exploatare.

Lucrările pe şantier se vor desfăşura doar în incinta proprie.

Imprejmuirea organizării de șantier se va realiza pentru început prin îngrădire cu panouri mobile metalice cu fundaţii supraterane din beton armat. Accesul în incinta se va face printr-o poartă mobilă cu deschiderea de 3,5 m.

După executrea împrejmuirii parcului fotovoltaic, împrejmuirea provizorie poate fi desfăcută.

ntreg personalul care desfăşoară activităţi pe şantier, precum şi vizitatorii au următoarele obligaţii:

În incinta şantierului să poarte permanent echipamentul individual de protecţie;

Vizitatorii să nu circule neînsoţiţi;

Pentru deplasare se vor utiliza numai căile de circulaţie stabilite;

Se interzice deplasarea sau staţionarea chiar şi temporar a oricărei persoane în raza de acţiune a unui echipament tehnic - mijloc de transport, macara, buldozer, excavator, lângă materiale depozitate şi stivuite, în zone de lucru – fara sarcina de munca, etc.

Limita maximă de viteză pentru circulatia în incinta şantierului, a autovehiculelor şi utilajelor este de 10 km/h . În spaţii înguste, unde manevrabilitatea este limitata, viteza de circulatie este de 5 km/h, iar în prezenţa lucratorilor sau când vizibilitatea este redusa circulaţia se va face numai cu pilotaj.

Orice manevra de intoarcere a unui autovehicul sau utilaj se va executa numai sub supraveghere, cu amplasarea în lateral a persoanei care executa pilotarea, cu excepţia cazului în care conducatorul auto are vizibilitate totala si certitudinea faptului ca prin executarea manevrei nu se poate accidenta o persoană sau produce o paguba materiala.

*Lucrările de refacere a amplasamentului în zona afectată de execuţia investiţiei:*

Zonele afectate de lucrari se vor aduce la starea initiala inceperii executiei lucrarii.

Refacerea integrala a sistemului rutier (suprafete carosabile), refacerea spatiilor verzi si a acostamentelor drumurilor, afectate in urma executiei lucrarii, cad in sarcina executantului.

In cazul spatiilor verzi, refacerea stratului vegetal se va realiza pe latimea sapaturii prin insamantare cu samanta de iarba.

In cazul acostamentelor drumurilor, refacerea acestora se va realiza integral pe portiunea afectata de lucrare.

Suprafetele afectate de sapaturi se vor reface astfel incat sa se incadreze in relieful inconjurator, sa nu prezinte obstacole la scurgerea apelor si sa nu constituie locuri propice stagnarii acestora.

La sfarsitul perioadei de functionare, panourile vor fi preluate si tratate intr-un mod ecologic. Terenul va fi adus in starea initiala prin umplere cu pamant a gropilor ramase la demontare.

Nu se executa lucrari de demontari.

Zonele afectate de lucrari se vor elibera de toate resturile materiale rezultate la executie.

Prin executarea lucrarilor proiectate nu se produc deseuri periculoase.

Gestionarea (colectarea, transportul si eliminarea sau valorificarea) deseurilor, ambalajelor si a celorlalte resturi materiale rezultate in urma executiei lucrarii se va face prin grija executantului, conform legislatiei in vigoare. Acesta va transporta resturile materiale (deseuri de cabluri, resturi de beton, asfalt, pamant in exces, etc.) ramase la finalizarea lucrarilor in locuri special amenajate.

***b)*** ***cumularea cu alte proiecte existente și/sau aprobate:*** nu este cazul;

***c) utilizarea resurselor naturale în special a solului, a terenurilor, a apei și a biodiversitatii:*** nu este cazul;

***d) cantitatea și tipurile de deșeuri generate/gestionate:***

Deşeurile rezultate din activitatea proprie a fiecarui antrepenor şi subantreprenor al acestuia se vor colecta din frontul de lucru, se vor transporta şi depozita temporar la punctul de colectare propriu din incinta şantierului. Activitatea se va organiza şi desfăşura controlat şi sub supraveghere, astfel încât cantitatea de deşeuri în zona de lucru sa fie permanent minimă pentru a nu induce factori suplimentari de risc din punct de vedere al securităţii şi sanătăţii muncii .

Evacuarea deşeurilor din incinta şantierului se va face numai cu mijloace de transport adecvate şi numai la gropi de gunoi autorizate. Răspunderea pentru încălcarea acestei prevederi revine în exclusivitate antrepenorului, beneficiarul neavând nici o răspundere în acest caz.

Antreprenorul va raspunde pentru sine şi subantreprenorii sai care genereaza deşeuri, fie acestea de natura industrială sau manajeră şi este obligat să asigure gestiunea, evacuarea şi eliminarea/valorificarea acestora în conformitate cu prevederile legale.

Zonele de depozitare intermediara/temporara a deşeurilor vor fi amenajate corespunzator şi dotate cu containere / recipienti / pubele adecvate de colectare, de capacitate suficienta şi corespunzatoare din punct de vedere al protecţiei mediului. Conform prevederilor legale se va asigura colectarea selectivă a deşeurilor pentru care se impune acest lucru.

1. ***Poluarea și alte efecte negative:***

Protecția calității apelor :

Instalatiile proiectate nu produc agenti poluanti pentru apele subterane si de suprafata in timpul executiei lucrarilor si nici dupa darea in folosinta a obiectivului.

Apa meteorica se va distribui dupa panta naturala a terenului, deoarece prin lucrarile de sistematizare verticala se va asigura scurgerea fara baltire a precipitatiilor.

Evacuarea apelor pluviale de pe acoperisurile posturilor de transformare se va face liber, in spatiul verde din incinta proprie.

Parcul fotovoltaic nu va influenta negativ regimul de scurgere al apelor subterane si de suprafata.

Protecția calității aerului:

Instalatiile proiectate nu produc agenti poluanti pentru aer, in timpul exploatarii nu exista pericolul nici unei forme de emisii.

Exploatarea instalatiilor proiectate nu prezinta riscuri de poluare pentru mediul inconjurator si nu necesita masuri speciale de protectie, iar in ceea ce priveste efectuarea lucrarilor de constructii-montaj, poluarea zonei datorate acestor lucrari va consta doar in emisii de gaze de esapament la transportul echipamentelor.

În perioada de realizare a lucrarilor, impactul proiectului asupra factorului de mediu aer constă în generarea de emisii de către utilajele si mijloacele de transport utilizate. Ca urmare, vor fi luate toate măsurile in vederea limitarii generarii de praf, de catre prestatorul lucrarilor care va avea in vedere ca utilajele si mijloacele de transport utilizate sa fie corespunzatoare din punct de vedere tehnic și să nu genereze noxe peste limitele admise. Substanțele poluante pentru atmosfera se vor încadra în valorile limita pentru **imisii** stabilite de Lg. nr. 104/2011 și STAS 12574/1987 și în valorile limita pentru **emisii** stabilite de Ord. nr. 462/1993 al MAPM, actualizat 2016;

Protecția împotriva zgomotului și vibrațiilor:

Implementarea proiectului, care face obiectul prezentei documentații se va face cu utilaje și echipamente performante, care să nu producă zgomot peste nivelul admis de reglementările în vigoare. Se vor respecta prevederile HG nr. 1756/2006 privind limitarea nivelului de zgomot în mediu produs de echipamentele destinate utilizării în exteriorul clădirilor. Zonele învecinate nu vor fi afectate de zgomotul asociat lucrărilor necesare implementării proiectului.

Echipamentele propuse prin proiect vor fi amplasate pe sol pe structură metalică, la o distanță suficient de mare față de zonele locuite și nu se impun măsuri suplimentare în ceea ce privește protecția împotriva zgomotului și vibrațiilor.

Pe durata lucrărilor de construcție – montaj nu se vor desfășura activități pe timpul nopții.

Nivelul de zgomot se va încadra în limitele impuse de SR 10.009/2017.

Protecția împotriva radiațiilor:

- sursele de radiații

NU ESTE CAZUL

Pe toata durata execuției lucrărilor nu vor fi utilizate, depozitate, transportate, manipulate ori tratate sau eliberate în mediu materiale sau substanțe radioactive.

În exploatarea utilajelor și echipamentelor prevăzute în proiect nu vor fi utilizate, depozitate, transportate, manipulate ori tratate sau eliberate în mediu materiale sau substanțe radioactive.

- amenajările și dotările pentru protecția împotriva radiațiilor

NU ESTE CAZUL

Protecția solului și a subsolului

Lucrarile de sapatura afecteaza partial solul si subsolul. La finalizarea lucrarilor se va face nivelarea si tasarea solului. Accesul utilajelor se va face pe drumurile de exploatare existente si apoi pe alei interioare de pamant batatorit.

Surplusul de pamant rezultat din sapaturi este nesemnificativ, acesta urmand a fi tasat in santurile de provenienta. La montarea cablurilor subterane este necesar sa se ia masuri pentru protectia calitatii apelor de suprafata si subterane impotriva impurificarii in urma sapaturii.

Pentru protejarea solului si subsolului posturile trafo sunt prevazute cu pardoseli rezistente la ulei, astfel incat sa se evite poluarea mediului cu eventualele scurgeri de ulei din cuva transformatorului de putere. Cuva este un colector impermeabil, izolata la exterior cu invelis hidroizolant si la interior cu vopsea rezistenta la actiunea uleiului de transformator, care impiedica scurgerile de ulei si patrunderea lui in sol.

Protecția așezărilor umane și a altor obiective de interes public:

Identificarea obiectivelor de interes public, distanţa faţă de aşezările umane, respectiv faţă de monumente istorice şi de arhitectură, alte zone asupra cărora există instituit un regim de restricţie, zone de interes tradiţional etc.

Aşezările umane aflate în apropierea obiectivului nu vor fi afectate de execuţia lucrărilor pe amplasament.

Prin modul şi zona de amplasare investiţia propusă nu va avea impact asupra condiţiilor de viaţă ale locuitorilor, neafectând peisajul. în apropiere nu sunt monumente istorice şi de arhitectura, asezaminte sau zone de interes traditional.

Lucrările, dotările şi măsurile pentru protecţia aşezărilor umane şi a obiectivelor protejate şi/sau de interes public.

Se vor respecta distanţele normate între instalaţiile electrice şi clădirile civile conform normelor în vigoare. Distanţa faţă de zonele cu funcţiunea de locuire este de circa 1.05 km.

***f)riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice*** – lucrarile vor fi executate numai cu societati autorizate și vor fi luate toate măsurile de siguranță astfel încât sa nu existe risc de accidente.

***g)riscurile pentru sănătatea umană*:** ca urmare a adresei nr. 1985/20.02.2024 emisa de DSPJ BRASOV „ nu este necesara efectuarea unui studiu de impact asupra sanatatii populatiei”.

Se vor respecta de asemenea prevederile Ord. MS nr. 119/2014 privind aprobarea Normelor de igiena și sănătate publică privind mediul de viață al populației, actualizat 2023, cu modificările și completările ulterioare;

***2. Amplasarea proiectelor:***

***a) utilizarea actuala și aprobata a terenurilor:*** terenul in suprafata de 47.546 mp este situat in extravilanul Comunei Bod, proprietate Comuna Bod, conform CF nr. 108122 Bod, nr. cad. 108122;

Folosința actuală: curți construcții – 44.980 mp, drum – 1.322 mp, drum – 1.244 mp;

Destinația conform P.U.G. (plan urbanistic general): extravilan, zonă fara relementari, conform Certificatului de Urbanism nr. 373/28.08.2023, eliberat de Primăria Comunei Bod, în temeiul reglementărilor Documentației de urbanism faza PUG, aprobată prin Hotărărea Consiliului Local nr.4/20.01.2000.

***b) bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zona și subteranulul acestuia –*** nu este cazul.

***c) capacitatea de absorbtie a mediului natural, acordandu-se o atenție specială următoarelor zone:***

***i) zonele umede, zone riverane, guri ale raurilor*** -nu este cazul;

***ii) zonele costiere și mediul marin*** -nu este cazul;

***iii) zonele montane și forestiere –*** nu este cazul;

***iv) rezervații și parcuri naturale –*** nu este cazul;

***v) zone clasificate sau protejate conform legislatiei în vigoare:*** ***zone Natura 2000 desemnate în conformitate cu legislatia privind regimul ariilor naturale protejate, conservarea habitatelor naturale, a florei și faunei salbatice; zonele prevăzute de legislatia privind aprobarea planului de amenajare a teritoriului national – Sectiunea a III – a – zone protejate, zonele de protectie instituite conform prevederilor legislatiei din domeniul apelor, precum și a celei privind caracterul și marirea zonelor de protectie sanitara și hidrogiologica –*** nu este cazul;

***vi) zonele în care au existat deja cazuri de nerespectare a standardelor de calitate a mediului prevăzute de legislatia nationala și la nivelul Uniunii Europene și relevante pentru proiect sau în care se considera ca exista astfel de cazuri –*** nu este cazul;

***vii) zone cu densitate mare a populatiei:*** nu este cazul;

***viii) peisajele și situri importante din punct de vedere istoric, cultural sau arheologic –*** nu este cazul;

***3. Tipurile și caracteristicile impactului potential:***

***a) importanta și extinderea spatiala a impactului: zona geografica și dimensiunea populatiei care poate fi afectata –*** nu este cazul;

***b)* *natura impactului* –** nu este cazul;

***c) natura transfrontiera a impactului –*** nu este cazul;

***d) intensitatea și complexitatea impactului –*** impact redus pe perioada de execuție a proiectului;

***e)cumularea impactului cu impactul altor proiecte existente și/sau aprobate*–** nu este cazul;

***f) probabilitatea impactului –*** redusă, doar pe perioada executării lucrărilor propuse prin proiect;

***g) debutul, durata, frecventa și reversibilitatea preconizate ale impactului –*** pe perioada executării lucrărilor durata impactului va fi scurta.

***h) posibilitatea de reducere efectiva a impactului –*** *nu este cazul.*

**II. Motivele pe baza carora s-a stabilit necesitatea neefectuarii evaluarii adecvate, sunt următoarele:**

* proiectul propus **nu** **intra** sub incidentaOUG nr. 57/2007 *privind regimul ariilor naturale protejate, conservarea habitatelor naturale, a florei și faunei salbatice*, cu modificările și completările ulterioare;

**III. Motivele pe baza carora s-a stabilit necesitatea neefectuarii evaluarii impactului asupra corpurilor de apa:**

- proiectul propus **nu intră** sub incidenţa art. 48 si art. 54 din Legea apelor nr.107/1996, cu modificările şi completările ulterioare.

**Conditiile de realizare a proiectului:**

1. Se vor respecta prevederile OUG nr. 195/2005 privind Protectia Mediului, aprobată cu modificări și completări prin Legea nr. 265/2006 cu modificările şi completările ulterioare;
2. **Se va solicita și obține decizia de scoatere definitiva din circuitul agricol emisa de DAJ Brasov;**
3. Se vor respecta condițiile impuse de ceilalți avizatori prin avizele obținute și proiectele înaintate spre avizare;
4. Deşeurile rezultate la faza de implementare a proiectului vor fi colectate selectiv, cu posibilităţi de eliminare/valorificare cu societăţi autorizate; vor fi evacuate ritmic, fără a bloca căile de acces pietonale şi stradale;
5. Se vor lua măsuri pentru evitarea poluării solului, prin depozitarea pe suprafeţe impermeabile a materialelor şi a deşeurilor rezultate pe parcursul execuției lucrărilor;
6. Pe tot parcursul execuţie lucrărilor se vor respecta prevederile legislaţiei de mediu în vigoare, condiţiile impuse prin toate actele de reglementare emise de autorităţile implicate şi proiectul înaintat spre avizare;
7. Se va evita afectarea de către infrastructura temporară, creată în perioada de desfăşurare a proiectului, a altor suprafeţe decât cele pentru care a fost emisă prezenta aprobare de dezvoltare;
8. Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale;
9. Terenul afectat temporar de lucrări, va fi adus la starea iniţială de utilizare;
10. Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect.
11. Se va respecta programul de lucru impus de Primaria Municipiului Sacele în concordanță cu programul de odihna a locuitorilor din zona în conformitate cu Legea nr. 61/1991 cu modificarile și completarile ulterioare, privind linistea publica, pe toată perioada de execuție a lucrărilor de construire;
12. Se va acorda atenţie manevrării utilajelor în apropierea zonelor locuite; Se vor lua masuri corespunzatoare de a nu degrada sau ocupa terenul din zona limitrofa.
13. Se vor respecta prevederile HG nr. 1756/2006 cu modificările şi completările ulterioare privind limitarea nivelului emisiilor de zgomot în mediu produs de echipamente destinate utilizării în exteriorul clădirilor, fiind admisă doar folosirea echipamentelor ce poartă inscripţionat în mod vizibil, lizibil şi de neşters marcajul european de conformitate CE, însoţit de indicarea nivelului garantat al puterii sonore;
14. Respectarea duratei de execuţie a proiectului astfel încât disconfortul generat de poluarea fonică să fie cât mai redus ca timp;
15. Nu se vor evacua ape uzate neepurate sau insuficient epurate in emisari naturali, canale de desecare, rigole stradale sau freatic atat pe perioada executiei lucrarilor cat si dupa aceasta;
16. Vor fi luate măsuri pentru limitarea vibratiilor produse de sapatura prin utilizarea de tehnologii performante de executie și de fundare, în vederea incadrarii valorilor parametrilor vibratiilor in limitele admisibile stabilite de SR 12025-2/94;
17. În vederea menținerii calității aerului, în parametrii optimi, în zona amplasamentului, în perioada realizării lucrărilor de construcție, se vor respecta următoarele condiții:
    * utilizarea apei, pentru suprimarea prafului, în cantitățile, frecvența și proporțiile necesare, în zona de lucru, la sfarșitul fiecarei saptamani de lucru, daca nu se vor desfasura operatiuni active mai mult de doua zile consecutiv;
    * minimizarea activităților generatoare de praf (tăiere, măcinare, spargerea betonului, nisip, pietris, activități de sablare/șlefuire, etc.);
    * se vor lua măsuri de acoperire, îngrșdire, închidere a stocurilor de materiale de constructie sau deșeuri, pentru prevenirea împrăștierii cauzata de vânt;
    * curățarea/spălarea vehiculelor care ies de pe șantier;
    * oprirea motoarelor tuturor vehiculelor aflate în staționare, în zona șantierului;
18. Organizarea de şantier, pentru lucrările prevăzute prin proiect, va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane si mediului înconjurător. Se vor avea în vedere:

* împrejmuirea corespunzătoare a zonelor de lucru, montarea de avertizoare, etc;
* organizarea de şantier se va realiza în interiorul amplasamentului astfel încât impactului generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;
* organizarea de şantier va fi amenajată astfel încât să asigure facilităţile de bază conform prevederilor Legii nr. 50/1991 privind autorizarea lucrărilor de construcţii, cu modificările şi completările ulterioare (alimentarea cu energie electrică, alimentarea cu apă pentru asigurarea necesităţilor igienico–sanitare, facilităţi pentru depozitarea temporară a materialelor, facilităţi pentru personal (baracă birou, vestiare muncitori, punct prim ajutor, toaleta ecologică), împrejmuire cu gard din panouri metalice pentru protecţia organizării de şantier si a vecinătăţilor), după caz;
* întreţinerea corespunzătoare a utilajelor/mijloacelor de transport utilizate in lucrările de construcţii în vederea evitării scurgerilor de combustibili şi uleiuri uzate pe sol/apă şi de alte substanţe toxice si periculoase;
* se interzice stocarea temporară si depozitarea carburanţilor si substanţelor periculoase în zona aferenta amplasamentului;
* în perioada de execuţie a lucrărilor vor fi stabilite zone de parcare a autovehiculelor si a utilajelor utilizate;
* este interzisă părăsirea incintei organizării de şantier cu roţile autovehiculelor şi/sau caroseria murdară;
* alimentarea cu carburanţi, repararea şi întreţinerea mijloacelor de transport şi a utilajelor folosite pe şantier se va face numai la societaţi specializate şi autorizate;
* este interzisă amplasarea în incinta organizării de șantier a stațiilor de preparare beton, făra asigurarea sistemului de preepurare ape uzate tehnologice și a sistemului de protecție a atmosferei împortiva poluarii cu pulberi;
* în vederea menținerii calității aerului, în parametrii optimi pentru pulberi, respectiv, PM 2,5 și PM 10, în zona amplasamentului, în perioada lucrărilor de construcție se vor respecta următoarele condiții:

a) utilizarea materialelor speciale (folie de plastic, plasă etc.) cu care se va acoperi pământul excavat, până la reutilizarea sau transportul lui;

b) utilizarea apei, pentru suprimarea prafului, în cantitățile, frecvența și proporțiile necesare în zona de lucru, la sfârșitul fiecărei săptămâni de lucru, dacă nu se vor desfășura operațiuni active mai mult de două zile consecutiv;

c) se vor lua măsuri de acoperire, îngrădire, închidere a stocurilor de materiale de construcție sau deșeuri, pentru prevenirea împrăștierii cauzată de vânt;

d) curățarea roților vehiculelor care ies de pe șantier;

e) oprirea motoarelor tuturor vehiculelor aflate în stațioanare, în zona șantierului.

18. Se vor respecta în integralitate, prevederile OUG nr. 92/2021 privind regimul deșeurilor, cu modificările și completările ulterioare, aprobate prin Legea nr.17/2023 pentru aprobarea Ordonanței de Urgență a Guvernului nr. 92/2021 privind regimul deșeurilor.

19. La finalizarea ciclului de viață al panourilor fotovoltaice, se vor identifica și lua toate măsurile necesare pentru valorificarea/reciclarea acestora.

În conformitate cu prevederile OUG nr. 195/2005 privind Protectia Mediului, aprobată cu modificări și completări prin Legea nr. 265/2006 cu modificările şi completările ulterioare - "**Art. 15 alin (2) lit a** - «Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum şi asupra oricăror modificări ale condiţiilor care au stat la baza emiterii actelor de reglementare, înainte de realizarea modificării»;

Conform art. 21, alin.(4) din OUG 195/2005 privind protectia mediului, aprobată cu modificări si completări prin Legea nr. 265/2006, cu modificările si completările ulterioare **”răspunderea pentru corectitudinea informaţiilor puse la dispoziţia autorităţilor competente pentru protecţia mediului şi a publicului revine titularului proiectului**”.

**Pentru legalitatea și autenticitatea documentelor depuse la dosar se face răspunzător titularul proiectului.**

**Proiectul propus nu necesită parcurgerea celorlalte etape ale procesului de evaluare a impactului asupra mediului de evaluare adecvata si de evaluare asupra corpurilor de apă.**

**La finalizarea investitiei titularul va notifica autoritatea competentă pentru protecţia mediului, care va face un control de specialitate pentru verificarea respectării prevederilor Deciziei de Încadrare, conform art. 43, alin. (3) din Legea nr.292/2018 privind evaluarea impactului anumitor proiecte publice şi private asupra mediului.**

**Procesul-verbal de constatare întocmit se anexeaza si face parte integranta din procesul-verbal de recepţie la terminarea lucrărilor, conform art. 43, alin. (4) din Legea nr.292/2018 privind evaluarea impactului anumitor proiecte publice şi private asupra mediului.**

**Dupa întocmirea procesului verbal de constatare a respectarii tuturor conditiilor de realizare a proiectului, societatea care va desfasura activitatea în urma implementarii acestuia, are obligatia de a solicita și obține autorizația de mediu.**

**Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.**

**Nerespectarea prevederilor prezentei decizii a A.P.M. Brașov se sanctioneaza conform prevederilor legale în vigoare.**

Conform prevederilor Legii nr. 292/2018:

- anexa 5, art. 43, alin. (3) la finalizarea proiectelor publice si private care au facut obiectul procedurii de evaluare a impactului asupra mediului, autoritatea competenta pentru protectia mediului care a parcurs procedura verifica respectarea prevederilor deciziei etapei de incadrare;

- anexa 5, art. 43 alin. (4) procesul - verbal întocmit în situația prevazuta la alin. (3) se anexeaza și face parte integrantă din procesul - verbal de recepție la terminarea lucrărilor.

- anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

- anexa 5, art. 34, alin (2) notificarea prevazuta la alin. (1), însoțită de raportul de verificare întocmit în conformitate cu prevederile art. 20 alin. (2) lit. a) din Legea nr. 292/2018 de catre verificatorul de proiecte atestat în condițiile legii pentru cerința esentiala D) igiena, sanatate și mediu înconjurator prevazuta la art. 3 din Ordinul ministrului dezvoltarii regionale si administratiei publice nr. 2264/2018 sau dupa caz de punctul de vedere al autoritatii competente emitente a aprobarii de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data aparitiei necesitatii modificarii/extinderii;

-art. 18, alin. (13 ) în cazul în care una dintre deciziile prevazute la alin. (8) si (9) nu se emite in termen de 5 ani de la emiterea acordului de mediu, titularul proiectului este obligat sa se adreseze autoritatii de mediu emitente în vederea confirmării faptului ca acordul de mediu nu este depasit.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**DIRECTOR EXECUTIV,**

**Ciprian Marius BĂNCILĂ**

**ȘEF SERVICIU A.A.A., ȘEF BIROU C.F.M.,**

**Liliana Cristina COPACEA Mirela MOISA**

**ÎNTOCMIT: ÎNTOCMIT:**

**Consilier Alexandra Mihaela SIPOS Consilier Iulia ENE**